Hostels en Brantevik , y Albergues en Brantevik - Hostelling International
1 Albergue en Brantevik
Playa Parques/zona verde Río/puerto/lago
Albergues Todos los albergues Brantevik Bekfluitjie: May 2016
Baie van die mondfluitjies wat ons van ons oupa, of pa, of oom oorgeërf het is die Hohner Regulation Band mondfluitjies. Omdat daar verskillende tiepes was, wil ek net bietjie meer inligting aangaande hierdie mondfluitjies deel, sodat ons kan verstaan hoekom dit so anders klink as meeste hedendaagse mondfluitjies. Volgens huidige inligting was daar nie baie Regulation Band mondfluitjies gemaak nie. Hier kan jy identifiseer watter model joune is en hoe dit ingestem is:
#310 Hohner Regulation Band, Duitsland
#310 Hohner Regulation Band mondfluitjie is in tremolo ingestem, dit het 14 dubbel (vertikale-gepaarde) gaatjies op die mondstuk, 28 rietjies. Dit het oorvleuelde dek-plaatjies (ingespyker aan die linker en regterkante van die mondfluitjie), en die dek-plaatjies vorm 'n halfsirkel. Dit is omtrent 100mm lank, van links na regs, en was vervaardig oor 'n tydperk tussen 1907-1914. Die het kromatiese tremolo instemming gehad en was uitstekend vir melodie speel.
Tremelo fluite het 2 rietjies per gat, een effens skerp ingestem en die ander effens ''flat". Dit gee 'n wankelende klank wat veroorsaak word deur die twee rietjies wat nie presies dieselfde ingestem is met mekaar nie.
-- LUISTER HIER
F.A. Bohm, van Klingenthal, Duitsland
Die F.A. Bohm Regulation Band het dieselfde beskrywing as Hohner RB. Dit was vervaardig tussen die tydperk van 1907-1914. Altwee mondfluitjies se instemming, dek-plaatjies en verpakking boksies lyk identies. Soek vir die maatskappy se naam. Dit is voorgestel dat die twee maatskappye miskien kragte saamsnoer het op 'n tyd, of die een het van die ander gekopieer om geld te maak uit nabootsing, nie seker wie die skuldige was nie.
Hohner Registration Brand
En net om meer verwarring te veroorsaak, Hohner het ook 'n model genaamd Registration Brand vervaardig, teen dieselfde periode tussen 1905-1920. Dit was ook verpak in dieselfde verpakking en het identies gelyk, geklink en ingestem in tremolo soos die bogenoemde Hohner Regulation Band.
Hohner Regulation Band Oktaaf
'n Vroeë gunsteling onder mondfluitjie spelers van Ierland was die Regulation Band, ingestem in oktaaf instemming soortgelyk aan die huidige model 'Marine Band Full Concert 1896/40'
Die oktaaf het ook twee rietjies in elke gat maar hulle is een hele oktaaf uit mekaar ingestem sodat jy byvoorbeeld 'n lae en hoë noot in dieselfde sleutel hoor. Daar mag van hulle in die vroeër jare in Suid Afrika beland het. Hierdie feit kan nie 100% bevestig word nie, ek sal later hier wysig soos ek die informasie ontvang.
Hohner #7330 Regulation Band
Hohner #7330 Regulation Band was vervaardig tussen 1902-1914, en het 20 dubbel gaatjies gehad, 40 rietjies, en was later herdoop 'Unsere Lieblinge'. Hierdie Regulation Band was ook vervaardig deur F.A. Bohm Harmonica Company, van Klingenthal, Duitsland. Bohm het die woorde; D.R.W.Z #182084 op die verpakking gedruk. Dit was ook in tremolo ingestem.
C.A. Seydel Sohne Registration Band
'n Derde firma, C.A. Seydel Sohne, het identiese mondfluitjies vervaardig en dit Registration Band genoem. Dit was ook in tremolo ingestem.
Terloops die hedendaagse Hohner Marine Band Concerto het dieselfde instemming as die tremolo Regulation Band.